2023.9.29.
HU
Az Európai Unió Hivatalos Lapja
C 344/99
A 11.
ábra a digitális évtized megvalósítási pályáját és a kifinomult vagy köztes felhőszolgáltatásokat használó vállalkozások részarányára vonatkozó kiindulási megvalósítási pályákat szemlélteti.
A „szabályozás nélküli” forgatókönyv szerinti 2030-as becsült érték további beruházások végrehajtásának hiányában körülbelül 10 százalékponttal elmarad a 2030-as célértéktől (a kiindulási megvalósítási pályára vetített 2030-as előrejelzés 66 %).
11. ábra A felhőszolgáltatásokat használó vállalkozások aránya az EU-ban.
Historikus adatok, a digitális évtized megvalósítási pályája és a 2030-ig tartó időszakra vonatkozó kiindulási megvalósítási pálya (25)
Nagy adathalmazok: az S alakú görbével leírt technológiaalkalmazási logika itt is érvényes.
A nagy adathalmazok elemzésének alkalmazása kezdetben várhatóan lassú lesz, egy idő után felgyorsul, majd a végső alkalmazás ismét lelassul.
Ezt a folyamatot valószínűleg a nagyon kis vállalatok fogják irányítani, amelyek esetleg kevésbé lesznek ösztönözve a nagy adathalmazokkal kapcsolatos technológiák alkalmazására.
Ugyancsak ebben az esetben a piaci telítettségi pontot – a 75 %-os cél felett – 80 %-ban határozták meg, hogy a cél elérését követően lehetővé váljon a további növekedés.
A terjesztési sebességet úgy határozzák meg, hogy a digitális évtized megvalósítási pályáján 2030-ra teljesüljön a 75 %-os cél.
A 12. ábra a digitális évtized megvalósítási pályáját és a nagy adathalmazok elemzését alkalmazó vállalkozások részarányára vonatkozó kiindulási megvalósítási pályákat szemlélteti.
A „szabályozás nélküli” forgatókönyv szerinti becsült 2030-as érték messze elmarad a 2030-as célértéktől (a kiindulási megvalósítási pályára vetített 2030-as előrejelzés 34 %).
(25) A 2014–2020-es időszakra az Eurostat „A következő felhőalapú számítástechnikai (CC) szolgáltatások legalább egyikét megvásárló vállalkozások: a vállalkozás adatbázisának tárolása, számviteli szoftveralkalmazások, ügyfélkapcsolat-kezelő szoftverek, számítási teljesítmény” mutatója (kód: E_CC_GE_ME) használatos.
2021-ben törés következett be az idősorban, amikor a „Kifinomult vagy köztes CC szolgáltatásokat vásárló vállalkozások” mutatót használták.
Ez a mutató az alábbi CC-szolgáltatásokat foglalja magában: számviteli szoftver (CC_PFACC), ERP szoftver (CC_PERP), CRM szoftver (CC_PCRM), biztonsági szoftver (CC_PSEC), adatbázistárhely (CC_PDB) és tárhelykörnyezet az alkalmazásfejlesztéshez (CC_PDEV).